text: Брадли Купър се вдъхновил от Де Ниро да стане режисьор - Любопитно - DarikNews.bg
  15 декември 2018 14:21
  Брадли Купър / Guliver/Getty Images
  Брадли Купър разкри, че Робърт де Ниро го окуражил да направи първите си стъпки като режисьор, съобщи Контактмюзик.
  Четиридесет и три годишният актьор Купър застана за пръв път зад камерата по-рано тази година, за да заснеме римейк на филма "Роди се звезда". Брадли поясни пред Холивуд рипортър, че за преминаването му от актьорството към режисурата допринесъл Де Ниро.
  По време на подготовката за филмовата продукция "Високо напрежение" Купър за пръв път се заел с подбиране на актьорски състав, макар че се ангажирал като изпълнителен продуцент, а не като режисьор. Тогава се срещнал с Де Ниро в хотелска стая с надеждата да го убеди да се снима във филма. "Когато Де Ниро каза "Да", бях смаян, защото той е моят кумир", разказа Купър. След това Де Ниро го подтикнал да опита силите си като режисьор. Във "Високо напрежение" двамата си партнират като актьори.
  Брадли Купър и Ирина Шейк запознаха сладката си дъщеря с Дядо Коледа
  През септември Брадли обаче довери, че режисьорският му дебют бил рискован и че възлагал големи надежди на Лейди Гага, която му партнира в "Роди се звезда". "Двамата знаехме още от самото начало, че ще разчитаме много един на друг", отбеляза той.